Meryl Streepová

Mary Louise „Meryl“ Streepová (neprechýlene Mary Louise Streep; * 22. jún 1949, Summit, New Jersey, USA) je americká divadelná, televízna a filmová herečka, trojnásobná držiteľka Oscara, osemnásobná držiteľka Zlatého glóbusu, dvojnásobná držiteľka Ceny Emmy a dvojnásobná držiteľka Ceny BAFTA. Dosiahla rekord v histórii kinematografie v počte nominácií na Oscara, bola nominovaná celkom 21-krát a v počte nominácií na Zlatý glóbus, bola nominovaná celkom 32-krát. Je považovaná za jednu z najlepších herečiek v dejinách. Vyznačuje sa neuveriteľne prirodzeným stvárnením akejkoľvek filmovej postavy – či už ide o výrazné charaktery alebo komediálne úlohy. Dokáže sa transformovať do postavy, ktorú hrá a je známa tiež pre svoju adaptáciu na prízvuk.

 Detstvo a mladosť
Meryl sa narodila v rodine Mary W. Streepovej a Harryho Williama Streepa. Matka bola komerčná umelkyňa a editorka umenia a otec zase farmaceut. Má dvoch mladších bratov – Dana a Harryho. Bakalársky titul z umení získala na Vassar College a magisterský na Yale University. 

Otec bol nemeckého a švajčiarskeho pôvodu. Línia jej otca siaha do Loffenau, Nemecko, odkiaľ pochádza jej prastarý otec, Gottfried Streeb, ktorý emigroval do Spojených štátov, a kde jeden z jej predkov slúžil ako starosta (priezvisko bolo neskôr zmenené na „Streep“). Ďalšia línia rodiny jej otca bola od Giswil vo Švajčiarsku. Jej matka mala anglických, nemeckých a írskych predkov. Niektorí predkovia z matkinej strany žili v Pensylvánii a na Rhode Islande a pochádzali z radu prisťahovalcov z Anglicka zo 17. storočia. Jej ôsmy prastarý otec, Lawrence Wilkinson, bol jedným z prvých Európanov, ktorí sa usadili na Rhode Islande. Jej vzdialený príbuzný je tiež William Penn, zakladateľ Pensylvánie.  

Meryl vyrastala v Bernardsville v New Jersey, kde navštevovala Bernards High School. Autorka Karina Longworth ju opísala ako „nemotorného chlapca s okuliarmi a kučeravými vlasmi“, ale poznamenala, že Meryl sa rada predvádzala pred kamerami, ktoré vznikali v rodinnom kruhu už od mladého veku.  

Aj keď sa na strednej škole objavila Meryl v mnohých školských hrách, nezaujímala sa o vážne divadlo, kým nehrala v úlohe Slečna Júlia na Vassar College v roku 1969 a v ktorom získala pozornosť celého kampusu. Profesor Clinton J. Atkinson poznamenal: „Nemyslím si, že niekto učil Meryl hrať. Naozaj sa to naučila sama.“ Meryl preukázala veľmi skoro schopnosť napodobňovať akcenty a rýchlo si zapamätať všetky ich jazykové a vetné spojenia.   

 Kariéra 
Jej prvá dôležitá, aj keď malá, rola bola vo filme Júlia. Jej druhým výrazným filmom bol Lovec jeleňov z roku 1978, za ktorý získala prvú nomináciu na Oscara. Nasledujúci rok túto cenu získala za film Kramerová vs. Kramer, kde si zahrala po boku Dustina Hoffmana. Druhého Oscara získala v roku 1982 za hlavnú rolu vo filme Sofiina voľba. V roku 1978 získala tiež svoju prvú cenu Emmy za rolu v minisérii Holocaust. O rok neskôr si zahrala vo filme Woodyho Allena Manhattan. 

V 80. rokoch sa Meryl objavila v úspešných filmoch, ako boli napr. Francúzova milenka, Silkwoodová (s Kurtom Russelom a Cher), Spomienky na Afriku (s Robertom Redfordom) a Ako nepoddajná burina (s Jackom Nicholsonom). Zožala za ne dobré recenzie, bola nominovaná na Oscara za rolu aktivistky Karen Silkwoodovej vo filme Silkwoodová. Vo filme Výkrik v tme hrala postavu Lindy Chamberlain, austrálskej matky, ktorá bola obvinená z toho, že je zodpovedná za smrť svojho dieťaťa po tom, čo tvrdila, že ho vzal pes dingo. Za túto rolu získala cenu za najlepší ženský herecký výkon na filmovom festivale v Cannes.

V 90. rokoch stvárnila veľké množstvo rozmanitých rolí, ako napr. vyšinutú herečku béčkových filmov vo filmové adaptácii novely spisovateľky Carrie Fisher Pohľadnice z Hollywoodu, kde hrala spolu s Dennisom Quaidom a Shirley MacLaine. Spolu s Goldie Hawnovou a Bruceom Willisom si zahrala vo filme Smrť jej pristane. Medzi jej ďalšie filmy z tejto doby patrí Dom duchov, Divoká rieka, Madisonské mosty, Marvinova izba alebo Hudba môjho srdca.

Okrem herectva tiež prepožičala svoj hlas niekoľkým dabovaným postavám, napr. v seriáli Simpsonovci (dcére reverenda Timothy Lovejoya) alebo vo filme Stevena Spielberga A. I. Umelá inteligencia.

V roku 2002 hrala spolu s Nicolasom Cageom vo filme Adaptácia a s Nicole Kidmanovou a Julianne Moore v snímke Hodiny. Spolu s Al Pacinom a Emmou Thompson sa objavila v televíznej minisérii Anjeli v Amerike, v ktorej stvárnila hneď štyri role a získala za ne svoju druhú cenu Emmy. Spolu s Liamom Neesonom uvádzala v roku 2001 v Osle koncert Nobelovej ceny mieru.

Medzi jej posledné filmy patria Prime, Zajtra nehráme! (s Lindsay Lohan a Lily Tomlin) a Diabol nosí Pradu s Anne Hathaway, za ktorý získala Zlatý glóbus a štrnástu nomináciu na Oscara.

Veľký úspech si získala v roku 2008 rolou Donny Sheridanovej vo filmovom spracovaní muzikálu Mamma Mia!, kde predviedla aj slušné spevácke výkony pri spievaní pesničiek legendárnej skupiny ABBA a v tom istom roku aj stvárnením rádovej sestry Aloysius Beauvierovej v dráme Doubt (Pochyby).

V roku 2012 získala po tridsiatich rokoch tretieho Oscara za úlohu bývalej premiérky Spojeného kráľovstva Veľkej Británie a Severného Írska Margaret Thatcherovej v životopisnom filme Železná lady.

 Súkromný život 
Meryl Streep bola zasnúbená so svojím kolegom z filmu Lovec jeleňov Johnom Cazalom do jeho smrti (zomrel na rakovinu kostí 12. marca 1978). V septembri 1978 si vzala sochára Dona Gummera. Z manželstva pochádzajú štyri deti – Henry W. „Hank“ Gummer (* 1979), Mamie Gummer (* 1983), Grace Jane Gummer (* 1986) a Louisa Jacobson Gummer (* 1991). Z dcéry Mamie sa tiež stala herečka.

 Filmografia 
 Rok  Film  Úloha  Poznámky a ocenenia  Režisér 1977  Júlia  Anne Marie   Fred Zinnemann  1978  The Deer Hunter  Linda   Michael Cimino  1979  Manhattan  Jill   Woody Allen  The Seduction of Joe Tynan  Karen Traynor   Jerry Schatzberg  Kramerová vs. Kramer  Joanna Kramer, mother of Billy  Academy Award, Zlatý glóbus  Robert Benton  1981  The French Lieutenant's Woman  Sarah/Anna  Zlatý glóbus, BAFTA Award  Karel Reisz  1982  Still of the Night  Brooke Reynolds   Robert Benton  Sophiina voľba  Sophie Zawistowski  Academy Award, Zlatý glóbus, NYFCC Award  Alan J. Pakula  1983  Silkwoodová  Karen Silkwood   Mike Nichols  1984  Zaľúbiť sa  Molly Gilmore   Ulu Grosbard  1985  Plenty  Susan Traherne   Fred Schepisi  Spomienky na Afriku  Karen Blixen   Sydney Pollack  1986  Heartburn  Rachel Samstat   Mike Nichols  1987  Ironweed  Helen Archer   Hector Babenco  1988  A Cry in the Dark  Lindy Chamberlain  Prix d'interprétation féminine (Cannes); NYFCC Award   Fred Schepisi  1989  Diablica  Mary Fisher   Susan Seidelman  1990  Postcards from the Edge  Suzanne Vale   Mike Nichols  1991  Defending Your Life  Julia   Albert BrooksSmrť jej pristane Madeline Ashton   Robert Zemeckis 1993  Dom duchov  Clara del Valle Trueba   Bille August  1994  The River Wild  Gail Hartman   Curtis Hanson 1995  Madisonské mosty  Francesca Johnson    Clint Eastwood  1996  Before and After  Dr. Carolyn Ryan   Barbet Schroeder  Marvin's Room  Lee  Zlatý glóbus  Jerry Zaks  1998  Dancing at Lughnasa  Kate 'Kit' Mundy   Pat O'Connor  One True Thing  Kate Gulden   Carl Franklin  1999  Chrysanthemum  Narrator   Virginia Wilkos  Music of the Heart  Roberta Guaspari   Wes Craven  2001  Artificial Intelligence: A.I. Blue Mecha  (hlasový medailónik)  Steven Spielberg  2002  Adaptation  Susan Orlean  Zlatý glóbus  Spike Jonze Hodiny  Clarissa Vaughan  Silver Bear Award  Stephen Daldry 2003  Stuck on You  Herself   Farrelly brothers  2004  The Manchurian Candidate  Eleanor Shaw   Jonathan Demme  Lemony Snicket's A Series of Unfortunate Events  Aunt Josephine   Brad Silberling  2005  Prime  Lisa Metzger, therapist   Ben Younger  2006  A Prairie Home Companion  Yolanda Johnson   Robert Altman  The Music of Regret  The Woman  (krátky muzikál)  Laurie Simmons  Diabol nosí Pradu  Miranda Priestly, editor-in-chief  Zlatý glóbus  David Frankel  2007  Dark Matter  Joanna Silver   Chen Shi-Zheng  Evening  Lila Wittenborn Ross   Lajos Koltai  Rendition  Corrine Whitman, CIA official   Gavin Hood  Lions for Lambs  Janine Roth   Robert Redford  2008  Mamma Mia!  Donna Sheridan   Phyllida Lloyd  Doubt  Sister Aloysius   John Patrick Shanley  2009  Julie & Julia  Julia Child   Nora Ephron It´s complicated  Jane Adler Irish Film and Television Award for Best International Actress – People's Choice National Board of Review Award for Best CastNominácia – Zlatý glóbus za najlepší ženský herecký výkon (komédia/muzikál)  Nancy Meyersová 2011  Železná lady  Margaret Thatcher  Academy AwardAACTA International AwardBAFTA AwardDenver Film Critics Society AwardZlatý glóbus za najlepší film (dráma)New York Film Critics Circle AwardNew York Film Critics Online AwardLondon Film Critics Circle AwardSoutheastern Film Critics Association AwardUK's Annual Regional Film Award  Phyllida Lloyd 2012  Hope Springs  Kay Soames  Nominácia – Zlatý glóbus za najlepší ženský herecký výkon (komédia/muzikál)  David Frankel 2013  August: Osage County  Violet Weston  Nominácia – Zlatý glóbus za najlepší ženský herecký výkon (komédia/muzikál)  John Wells 2014  The Homesman  Altha Carter   Tommy Lee Jones Into the Woods  The Witch   Rob Marshall The Giver  Chief Elder   Phillip Noyce 2015  Suffragette  Emmeline Pankhurst   Sarah Gavron Ricki and the Flash  Ricki   Jonathan DemmeShout Gladi GladiRozprávačAdam Friedman /
Iain Kennedy2016Božská FlorenceFlorence Foster JenkinsStephen Frears2018Mary Poppins ReturnsTopsyRob MarshallMamma Mia 2Donna SheridanPhyllida Lloyd

 Televízia 
 Rok  Film  Úloha  Poznámky a ocenenia 1977  The Deadliest Season  Sharon Miller  1978  Holocaust  Inga Helms Weiss  1979  Uncommon Women and Others  Leilah  1990  The Earth Day Special  Concerned Citizen  1994  The Simpsons  Jessica Lovejoy  Epizóda: „Bart's Girlfriend“ 1997  …First Do No Harm  Lori Reimuller  1999  King of the Hill  Aunt Esme Dauterive  Epizóda: „A Beer Can Named Desire“ 2003  Angels in America  rôzne úlohy Freedom: A History of Us  rôzne úlohy TV dokumentárny seriál (4 epizódy) 2010 – 2012  Web Therapy  Camilla Bowner  5 epizód 2013  Makers: Women Who Make America  rozprávač  TV dokument (1 epizóda) 2014  The Roosevelts  Eleanor Roosevelt  Hlas; dokument2017Five Came BackrozprávačDokument

 Divadlo 
 Rok  Film  Úloha 1975  Trelawny of the Wells  Miss Imogen Parrott 1976  27 Wagons Full of Cotton  Flora Meighan  [A Memory of Two Mondays  Patricia Secret Service  Edith Varney  Henry V  Katherine Measure for Measure  Isabella 1977  Happy End  Lieutenant Lillian Holiday The Cherry Orchard  Dunyasha 1978  Alice at the Palace  Alice [The Taming of the Shrew  Kate 1979  Taken in Marriage  Andrea 1980 – 1981  Alice at the Palace  Alice 2001  The Seagull  Irina Nikolayevna 2006  Mother Courage and Her Children  Mother Courage

 Iné projekty 

 Externé odkazy 



 Meryl Streep na FDb.cz

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Rozprávači audiokníh
Kategória:Držitelia Oscara za najlepší ženský herecký výkon v hlavnej úlohe
Kategória:Držitelia Oscara za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon v miniseriáli alebo televíznom filme
Kategória:Držiteľky ceny BAFTA za najlepšiu herečku v hlavnej úlohe
Kategória:Držitelia ceny Donatellov David
Kategória:Držitelia Čestného Césara
Kategória:Držiteľky ceny Emmy za najlepší ženský herecký výkon v miniseriáli alebo televíznom filme
Kategória:Držitelia Critics' Choice Movie Awards
Kategória:Držitelia ceny AACTA
Kategória:Držiteľky ceny Satellite Award
Kategória:Nositelia Ordre des Arts et des Lettres
Kategória:Absolventi Yale University
Kategória:Osobnosti USA anglického pôvodu
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Osobnosti z New Jersey
Kategória:Americké shakespearovské herečky